Începând cu data de 15 martie, producătorul GEKA recheamă preventiv produsul "Culinea Nuggets cu pui 500 g", cu termenul de valabilitate 3 februarie 2025, existând suspiciunea că lotul ar fi contaminat cu Salmonella. Prin urmare, clienții sunt rugați să nu consume sub nicio formă produsele cumpărate, din motive legate de siguranța consumatorului. Produsul poate fi returnat în toate magazinele Lidl, iar contravaloarea acestuia va fi restituită chiar și fără prezentarea bonului fiscal.
Alte produse vândute de Lidl România, inclusiv alte produse ale producătorului GEKA, nu sunt afectate de această retragere de la vânzare.